# AKCIJOS NUSTATYMO TAISYKLĖS

#### Export

Export as PDF Export as ODT Export as RTF Export as HTML

- - Akcijų modulis PROMO
    - Naujos akcijos sukūrimas ir taisyklių nustatymas.
    - Akcijos taisyklių, prekių koregavimas.
    - Naujos akcijos sukūrimas senos akcijos pagrindu.
    - Papildoma informacija.
  - Akcijų modulis PROMO2
    - Akcijų modulio PROMO2 funkcijos
    - Naujos akcijos PROMO2 modulyje sukūrimas ir taisyklių nustatymas.
    - PROMO2 taisyklės, prekių koregavimas
  - „Kanibalų“ grupės prekės

StockM programa turi 2 akcijų modulius: Promo ir Promo2.

Standartiškai, su StockM STD moduliu būna įdiegiamas Promo modulis. Tuo tarpu, modulis PROMO2 yra skirtas įmonėms, kurios dažniau naudoja akcijų funkciją, reikalinga gilesnė kainų ir atsargų analitika.

Promo2 yra papildomai apmokestinamas ir pasirenkamas modulis, aktyvuojamas tik visai StockM programai.

Vienu metu galima naudoti tik vieną iš akcijų modulių: Promo arba Promo2.

## Akcijų modulis PROMO

### Naujos akcijos sukūrimas ir taisyklių nustatymas.

Akcijų modulis skirtas valdyti trumpalaikes akcijas su griežtai apibrėžta data.

Prekėms, kurioms planuojama akcija, reikia nustatyti akcijas: Moduliai → Akcijos → spauskite „NAUJAS“.

- Akcijose valdomas Akcijinis kiekis (AK). AK akcijinio laikotarpio pradžiai įvedamas ranka arba apskaičiuojamas pagal pasirinkto laikotarpio vidutinius pardavimus, vėliau prieš kiekvieną užsakymą perskaičiuojamas, jei yra praėjęs perskaičiavimo uždelsimas (dydį galima nurodyti aprašant akciją).
- Akcijoje galima nurodyti papildomą išstatymo kiekį, vadinamą "Saugos kiekis" (SK) - dydis valdomas tik per akcijas, įvedamas ranka ir nesikeičia visą akcijos galiojimo laikotarpį.
- AK ir SK yra įtraukiamas į standartinę užsakomo kiekio formulę.

1. Bendrieji duomenys. Atsidariusioje naujoje akcijoje įrašykite akcijos „galvos“ informaciją („galvoje“ nustatyta informacija bus taikoma visoms prekėms):

1) Pavadinimą (akcijos pavadinimas turi būti unikalus);

2) Pradžios datą, kada turi prasidėti akcija (!!! data turi būti šiandien ir naujesnė);

3) Pirmą pristatymą iki (jeigu reikia). Kai tiekėjas nespėja į visus padalinius/sandėlius pristatyti prekių per paskutinį vežimą iki akcijos pradžios, padaryta galimybė nurodyti papildomą datą: „Pirmas pristatymas iki“, kuri nurodo iki kada turi būti pristatytas pirmas užsakymas.

Šią datą vartotojas gali nustatyti rankiniu būdu. Data negali būti tolimesnė nei akcijos pradžios data ir ankstesnė nei šiandien. Jei nebus nurodyta šios datos, prekės bus pristatomos iki akcijos pradžios datos:

- jei pažymėta varnelė „Pirmas pristatymas iki“, tai laukas datai įvesti matomas;
- jei nepažymėta varnelė „Pirmas pristatymas iki“ - laukas datai įvesti nematomas.

Pradinis AK susiskaičiuoja ir užsirašo paskutiniam užsakymui, kuris spėja atvykti iki nurodytos datos (iki pirmo pristatymo arba iki akcijos pradžios datos).

4) Merfis. Akcijoje galima įvesti Merfį:

- pagal nutylėjimą užsirašo 0 (naujoje arba kopijuojamoje akcijoje 0);
- su veiksmų pradžia lauko redagavimas užsiblokuoja;
- Merfis pridedamas prie pradinio akcijinio kiekio (AK) ir prie AK, perskaičiuojamo su kiekvienu užsakymu akcijoje.

5) Pradinio akcijinio kiekio (AK) įvedimas/apskaičiavimas (pažymėtas tašku yra aktyvus veiksmas):

- Kiekis įvedamas ranka - pažymėkite, jei kiekvienai akcijoje dalyvaujančiai prekei norite priskirti AK.
- Apskaičiuoti pagal vidutinius pardavimus - pažymėkite, jei visoms akcijoje dalyvaujančioms prekėms norite apskaičiuoti AK pagal vidutinius nurodyto laikotarpio pardavimus.

6) Perskaičiavimo uždelsimas (dienomis) - AK perskaičiavimo uždelsimas, t.y. nurodytą dienų skaičių nuo akcijos pradžios nebus perskaičiuojamas Akcijinis kiekis.

7) Pabaigos data - šią dieną baigiasi akcija.

8) Pastabos - įrašykite norimą informaciją.

2. Akcijos duomenys.

Nustačius akcijos taisykles, reikia nustatyti sąrašą prekių, kurioms bus taikoma akcija:

1 Būdas.

- Viršutinėje akcijos duomenų lango dalyje spauskite mygtuką „Pridėti SKU“ → Filtras: konkreti prekė ir t.t. → sužymėkite varneles ties prekėmis, kurioms bus taikomos taisyklės → spauskite „Pridėti prekę į akciją“.

- Jei norite įtraukti visas prekes, lango viršuje pažymėkite varnelę, tokiu būdu bus pažymėtos visos prekės.

- Pasirinktos prekės atsiranda „Akcijos“ lange. Šiame lange galite atsidaryti prekės grafiką, paspaudus ant ikonėlės .

- Jei pažymėta, kad AK įvedamas ranka - nepamirškite užpildyti AK reikšmių.
- Spauskite "sukurti".

2 Būdas.

- Galima prekes į akciją įtraukti excel lentelės pagalba. Parsisiųskite prekių užkėlimo šabloną per mygtuką ir išsaugotame excel dokumente užpildykite TIK „GELTONUS“ STULPELIUS (SKU kodas; Sandėlio kodas).

Jeigu kiekvienai prekei reikės nustatyti Akcijos kiekį (AK) (pažymėta varnelė „Kiekis įvedamas ranka“), tuomet užpildykite stulpelius: Akcijos kiekis; Išstatymo kiekis.

Jeigu nereikia užpildyti Akcijos kiekio ir Išstatymo kiekio stulpelių, tuomet juos palikite tuščius.

- Užpildytą lentelę įkelkite į akcijos duomenų langą paspaudus mygtuką „Įkelti failą“.

Sistema patikrina, ar teisingai užpildyta lentelė. Jei lentelėje yra klaida – sistema atidaro pranešimą, kuriame nurodyta, kurioje lentelės eilutėje yra klaida;

Jei viskas užpildyta teisingai, lentelė įkeliama į STOCK-M‘ą ir lentelėje pateiktos prekės (ir jų parametrai) atsiranda „Akcijos“ lange (akcijos lange matysite tokį AK ir Saugos kiekį, kurį užpildėte lentelėje).

- Spauskite „Sukurti“.

Jei kuriant akciją klientui, kuris turi daug sandėlių, reikia suvesti daug duomenų, juos galima užkelti/importuoti per formą/šabloną (importuoti duomenis pagal sandėlių lygį)

- Reikia atsisiųsti užkėlimo formą:

- Užpildyti laukus ir įkelti failą:

### Akcijos taisyklių, prekių koregavimas.

Norint pakoreguoti akcijos taisyklę, prekes: Moduliai → Akcijos → spauskite .

1. Neprasidėjus akcijos veiksmams, jokios korekcijos neapribotos. Iki akcijos pradžios galite pakeisti:

1) Pradžios datą, bet data turi būti naujesnė nei šiandien;

2) Pirmo pristatymo iki datą;

3) Pakeisti AK paskaičiavimo formulės reikšmes ir parinktų prekių AK ir Saugos kiekio reikšmes, jei pažymėta, jog kiekis įvedamas ranka.

- Jei pažymėta, jog kiekis įvedamas ranka, tuomet AK ir saugos kiekio reikšmes galite pakeisti užkeldami duomenis per formą. Parsisiunčiant formą, ji bus užpildyta visomis akcijoje esančiomis prekėmis (jei akcija buvo išsaugota). Išsaugotoje lentelėje pakeiskite AK ir Saugos kiekio reikšmes. Tada importuokite lentelę į StockM‘ą, spauskite „Įkelti failą“, pasirinkite lentelę, kurioje darėte korekcijas.

4) Pabaigos datą, bet data turi būti naujesnė nei šiandien ir naujesnė nei akcijos pradžios data;

5) Įterpti naują prekę, kuri dalyvaus akcijoje. Naujai įterptai prekei galioja pradžios data, pabaigos data, veiksmai tokie pat kaip ir kitoms šioje akcijoje dalyvaujančioms prekėms:

- Naują prekę galite įterpti StockM akcijos lange. Lentelėje, kurioje yra akcijai parinktos prekės, pasirinkite „Pridėti SKU“ → pasirinkite prekę, kurią norite įterpti → spauskite „Pridėti prekę į akciją“. Pasirinkta prekė atsiras bendrame akcijoje dalyvaujančių prekių sąraše. Suraskite naujai įterptą prekę ir įrašykite jai AK ir saugos kiekį (jei nustatyta, jog kiekis įvedamas ranka. Jei kiekis įvedamas ne ranka, tuomet galios AK formulė);

- Į akciją galima įkelti naują prekę. Akcijoje esančių prekių sąrašą išsisaugoti į excel paspaudus „Atsisiųsti XLSX (užkėlimo formą)“ eksportavimo meniu punkte. Excel lentelės sąrašo apačioje įrašyti norimą įterpti prekę ir užpildyti „Baltus stulpelius“. Excel lentelę įkelti atgal į akciją paspaudus „Įkelti failą“.

- PASTABA: koreguojamos akcijos lange bus papildomai įkeltos prekės, kurios buvo aprašytos įterptoje excel lentelėje.

6) Pašalinti prekę iš akcijos. Akcijos lange pažymėkite prekę, kurią norite pašalinti ir spauskite .

Jei norite pašalinti visą akciją - pažymėkite visas prekes, spauskite , bus pašalintos visos akcijoje dalyvaujančios prekės.

2. Prasidėjus akcijai, negalima keisti:

Negalima keisti “galvos”.

3. Prasidėjus akcijai, galima keisti:

1) Galima pridėti prekę.

2) Galima šalinti prekes akcijos metu.

3) Galima pašalinti visą akciją.

4) Galima paankstinti pabaigos datą, bet data turi būti naujesnė nei šiandien ir ne vėlesnė nei akcijos pabaigos data.

4. Padarius pakeitimus, būtina juos išsaugoti, paspaudus .

5. Prekė, kuriai prasidėjusi akcija, paryškinama alyvine spalva (Atsargų lange, užsakymo viduje).

### Naujos akcijos sukūrimas senos akcijos pagrindu.

Jei reikia nustatyti akciją prekėms, kurioms akcija vyko praeityje ar vyksta šiuo metu, tokią akciją galite sukurti pasinaudodami jau buvusia/esančia akcija.

1. Atsidarę akcijų langą ties akcija, kurią norite nukopijuoti spauskite ikonėlę . Sistema sukurs naują akciją (akcijos pavadinime matysite senos akcijos pavadinimą + šios dienos datą) ir į šią akciją bus automatiškai įterptos prekės, kurios dalyvavo ankstesnėje akcijoje.

2. Iš naujo užpildykite akcijos „galvą“. Jei reikia įterpkite arba pašalinkite prekes ir spauskite „Išsaugoti“.

### Papildoma informacija.

• AK yra atvaizduojamas SKU grafike, reikšmė matoma nuo veiksmų pradžios iki veiksmų pabaigos. Piešiama atskira linija. Užvedus ant jos pele, parodoma kiek yra AK. Išstatymo/Saugos kiekis (SK) rodomas kartu su Saugumo buferiu - užvedus pele ant pilkos buferio spalvos, parodoma atskiromis reikšmėmis kiek yra Saugumo buferio ir Išstatymo kiekio.

• SKU grafike parodoma akcijos pradžia ir pabaiga (pradžia žalia vertikalia linija, pabaiga raudona vertikalia linija).

• Buferis akcijose vertinamas sekančiai:

1. Buferis nedalyvauja apskaičiuojant pradinį AK.

2. Buferis nedalyvauja perskaičiuojant AK akcijoje. AK perskaičiuojamas akcijoje vertinant pardavimus nuo akcijos pradžios.

3. Užsakomo kiekio formulėje, kai prekė dalyvauja akcijoje:

- kai AK>BUF, į užsakymą traukiamas AK, buferis ignoruojamas,

- kai AK<=BUF, į užsakymą traukiamas BUF, AK ignoruojamas.

Рanka įvedant pradinį AK nebereikia įvertinti buferio.

• AK ir SK pasibaigus akcijai išnulinami.

• Buferis įšaldomas visam akcijos laikotarpiui.

• Akcijos metu užsakymai formuojami iki AK arba buferio viršaus, priklausomai nuo to, kuri reikšmė didesnė.

• Akcijinės prekės StockM'e paryškinamos alyvine spalva visuose languose, kur yra matomas SKU (nuo akcijos pradžios iki pabaigos).

• Persidengiančios akcijos rodomos sisteminiuose įspėjimuose.

• Akcijos pradžios veiksmai visada įvyksta paskutiniam užsakymui prieš akciją.

## Akcijų modulis PROMO2

Promo2 yra papildomai apmokestinamas ir pasirenkamas modulis, aktyvuojamas tik visai StockM programai.

### Akcijų modulio PROMO2 funkcijos

Akcijų PROMO2 modulyje:

- informaciją apie akcijas galima suvesti iš kliento apskaitos;
- akcijos gali būti suvedamos pačiame StockM’e (prekes galima suvesti atskirai arba užkelti prekių sąrašą per šabloną);
- kiekviena prekė valdoma atskirai;
- sistema vykdys akciją, jei ji bus pažymėta kaip aktyvi;
- prekės būvis keičiasi į DTA akcijos pradžioje (jei SKU buvo DTO, NM arba NA akcijos pradžioje bus pakeistas į DTA);
- galima nurodyti būvį akcijos pabaigoje. Kai akcija pasibaigs ar bus nutraukta, būvis atsistatys į tą, kuris nurodytas;
- akcijoje valdomas Akcijinis kiekis (AK), kurio paskaičiavimui gali būti pasirinktas vienas iš 4 algoritmų:
  - rankinis nustatymas – nurodoma rankiniu būdu;
  - pagal vidutinius pardavimus iš nurodyto laikotarpio;
  - Pagal paskutinę vykusią akciją;
    - koeficientas pagal senas akcijas –paskutinės akcijos vidutinius pardavimus padaugina iš šio koeficiento;
    - koeficientas pagal datą – tokiu atveju, kai istorijoje programa neranda įvykusių akcijų, skaičiavimas vyksta vidutinius pardavimus dauginant iš koeficiento.
  - pagal ankstesnes nukainuotas akcijas. Programa ieško buvusios paskutinės akcijos pagal nurodytą nuolaidos procentą +/- 5%. Radus atitikmenį - naudojami buvusios akcijos pardavimai. Jei neranda atitinkamos paskutinės akcijos, ima pardavimus iš nurodyto laikotarpio.
    - jei tokia akcija nerandama, sistema AK skaičiuoja pagal ankstesnes akcijas (pagal paskutinę vykusią akciją);
    - koeficientas pagal datą – tokiu atveju, kai neranda įvykusių akcijų, skaičiavimas vyksta vidutinius pardavimus dauginant iš koeficiento.
- tiek pirminis, tiek perskaičiuotas Akcijinis kiekis gali būti ribojamas pagal max buferį;
- galima nurodyti "Išstatymo kiekio" pabaigos datą - iki kada galios išstatymo kiekis;
- prasidėjus akcijai galima keisti išstatymo kiekį bei jo galiojimo laiką;
- galima valdyti persidengiančias/susikertančias akcijas. Gali būti taikomos kelios akcijos tai pačiai prekei tuo pačiu metu. Tokiu atveju sistemoje liks aktyvi ta akcija, kuri baigiasi vėliau, o AK sumuosis abiejų akcijų. Persidengiančios akcijos rodomos sisteminiuose įspėjimuose;
- yra galimybė nukopijuoti akciją nuo kitos prekės – tokiu atveju nukopijuojamos visos priskirtos buvusios akcijos sąlygos. Nukopijavus, sąlygas galima keisti, nes modulyje PROMO2 kiekviena akcijinė prekė valdoma atskirai;
- Neaktyvios akcijos rodomos sisteminiuose įspėjimuose. Neaktyvias akcijas, kurioms numatyti veiksmai anksčiau nei po 3 dienų, reikia patvirtinti arba pašalinti.

Papildomos funkcijos akcijų modulyje PROMO2:

- vykstant kelioms akcijoms tuo pačiu metu, akcijų išstatymo kiekiai sumuojami (iki šiol buvo paimamas didesnis išstatymo kiekis);
- Galima atnaujinti akcijas (tik tas, kurios jau yra prasidėjusios ir dar nepasibaigusios):
  - akcijų parametrų pakeitimus galima atlikti paspaudus naujame stulpelyje ikoną su rodyklėm;
  - mygtuko Restart selected/Atnaujinti pasirinktas dėka galima atnaujinti daugiau nei vieną pažymėtą akciją;
  - po akcijos atnaujinimo pažymėta akcija yra uždaroma, suvykdomi pabaigos veiksmai ir priskiriama pabaigos priežastis – Restarted. Prie akcijos Promo ID pridedamas "RESTARTED ON {DATA}". Tuo pačiu sukuriama nauja akcija su pakeistais parametrais.
  - Akcijų lange stulpelyje Restarted/Atnaujinta galima matyti ar akcija buvo atnaujinta.

Promo2 modulyje galioja standartinio akcijos modulio funkcijos:

- akcijoje galima nurodyti papildomą ekspozicinį/išstatymo kiekį – dydis valdomas tik per akcijas, įvedamas ranka ir nesikeičia visą akcijos galiojimo laikotarpį;
- buferis nedalyvauja apskaičiuojant pradinį akcijinį kiekį;
- buferis įšaldomas visam akcijos laikotarpiui;
- užsakomo kiekio formulė, kai prekė dalyvauja akcijoje:
  - kai AK > buferis, į užsakymą traukiamas AK, buferis ignoruojamas;
  - kai AK <= buferis, į užsakymą traukiamas buferis, AK ignoruojamas.
- AK perskaičiuojamas akcijoje vertinant pardavimus nuo akcijos pradžios;
- akcijoje galima nurodyti Merfį. Pagal nutylėjimą įrašomas 0. Su veiksmų pradžia prasidėjus akcijai, lauko redagavimas užblokuojamas. Merfis pridedamas prie pradinio AK ir prie AK, perskaičiuojamo su kiekvienu užsakymu akcijoje;
- AK atvaizduojamas prekės grafike nuo akcijos veiksmų pradžios iki pabaigos. Piešiama atskira linija. Užvedus ant jos pele, parodoma kiek yra AK. Išstatymo/Saugos kiekis (SK) rodomas kartu su Saugumo buferiu - užvedus pele ant pilkos buferio spalvos, parodoma atskiromis reikšmėmis kiek yra Saugumo buferio ir Išstatymo kiekio.
- pradinis AK suskaičiuojamas ir įrašomas paskutiniam užsakymui, kuris spėja atvykti iki nurodytos datos (iki pirmo pristatymo arba iki akcijos pradžios datos);
- kol akcija neprasidėjus (veiksmai neprasidėjo) galima keisti nustatymus, parametrus, algoritmą;
- yra galimybė nurodyti iki kurios datos pristatyti pirmą užsakymą. Jei datos iki kada pristatyti užsakymą nurodyta nebus, prekės bus pristatomos iki akcijos pradžios datos;
- StockM'e, visuose languose kur yra matoma prekė, akcijinės prekės paryškinamos alyvine spalva (nuo akcijos pradžios iki pabaigos);
- prekės grafike parodoma akcijos pradžia ir pabaiga (pradžia žalia vertikalia linija, pabaiga raudona vertikalia linija);
- galima pašalinti prekę iš akcijos;
- galima nurodyti pabaigos veiksmus: pakeisti į OUT mover, pakeisti į CLN mover.

  Šalinant prekę iš akcijos, kol akcija dar aktyvi, OUT ir CLN žymė neuždedama (žymės priskiriamos įmonės mastu, o prekė gali būti šalinama tik iš konkretaus sandėlio).

### Naujos akcijos PROMO2 modulyje sukūrimas ir taisyklių nustatymas.

Vedant akciją rankiniu būdu, prekes suveskite/užkelkite: StockM -> „KITA“ -> „AKCIJOS“ -> „Naujas“

Atsidariusiame lange užpildykite laukus:

1.Bendrieji duomenys.

- Promo ID - akcijos pavadinimas turi būti unikalus;
- Aktyvus - akcija gali būti aktyvi arba ne. Sistema vykdys akciją, jei ji bus pažymėta kaip aktyvi;
- Pradžios data – akcijos pradžios data. Akcijos (PROMO2) Pabaigos datą galima keisti užkeliant akciją duomenų mainų metu arba pačiame StockM’e. Negalima nurodyti ankstesnės datos nei einama diena.
- Pirmas pristatymas iki - kai tiekėjas nespėja į visus padalinius/sandėlius pristatyti prekių per paskutinį vežimą iki akcijos pradžios, nurodykite pristatymo datą iki kada turi būti pristatytas pirmas užsakymas. Pradinis AK suskaičiuojamas ir užrašomas paskutiniam užsakymui, kuris spėja atvykti iki nurodytos datos (iki pirmo pristatymo arba iki akcijos pradžios datos);
- AK perskaičiavimo uždelsimas (dienomis) – nurodytą dienų skaičių nuo akcijos pradžios nebus perskaičiuojamas Akcijinis kiekis.
- Nuolaida – akcijos nuolaidos procentas;
- Merfis – akcijoje galima įvesti Merfio procentą;
- Pradinio akcijinio kiekio (AK) įvedimas/apskaičiavimas – pasirinkite vieną iš 4 algoritmų , kokiu būdu apskaičiuoti Akcijinį kiekį (AK):
  - 0 (rankinis nustatymas) – nurodoma rankiniu būdu;
  - 1 (pagal vidutinius pardavimus) - iš nurodyto laikotarpio;
  - 2 (pagal ankstesnеs akcijas) - pagal paskutinę vykusią akciją;
    - koeficientas pagal senas akcijas – apskaičiuotus paskutinės akcijos vidutinius pardavimus padaugina iš šio koeficiento;
    - koeficientas pagal datą – tokiu atveju, kai neranda įvykusių akcijų, skaičiavimas vyksta vidutinius pardavimus dauginant iš koeficiento.
  - 3 (pagal ankstesnes nukainotas akcijas) – programa ieško pagal nurodytą nuolaidos procentą (+/- 5% paskutinės akcijos). Radusi akciją naudoja jos pardavimus. Neradus paskutinės akcijos, ima pardavimus iš nurodyto laikotarpio;
    - jei tokia akcija nerandama, sistema AK skaičiuoja pagal ankstesnias akcijas (pagal paskutinę vykusią akciją);
    - koeficientas pagal datą – tokiu atveju, kai neranda įvykusių akcijų, skaičiavimas vyksta vidutinius pardavimus dauginant iš koeficiento;
- Pabaigos data – akcijos pabaigos data;
- Riboti iki max. buferio - jei šita varnelė įjungta, tada akcijinis kiekis, tiek pirminis, tiek perskaičiuotas, bus ribojamas pagal max buferį. Pagal nutylėjimą ši reikšmė - neriboti;
- Pabaigos būvis - kai akcija pasibaigs ar bus nutraukta, būvis atsistatys į tą kuris nurodytas šitam stulpelyje;
- Išstatymo kiekio pabaiga - data iki kada galios išstatymo kiekis. Pagal nutylėjimą šio kintamojo reikšmė = akcijos pabaigos datai.
  - Jeigu šita data anksčiau akcijos veiksmų pradžios, išstatymo kiekis akcijai negalios.
  - Jeigu šita data vėliau akcijos pabaigos, išstatymo kiekis visai akcijai galios.
  - Jeigu šita data palikta tuščia, išstatymo kiekis visai akcijai galios.
- Pextra 1 – papildoma informacija (lauko pavadinimą galima pervadint);
- Pextra 2 – papildoma informacija (lauko pavadinimą galima pervadint).

2. Akcijos prekių sąrašas

Nurodžius akcijos bendruosius duomenis, nurodykite prekes, kurios dalyvaus akcijoje:

1 būdas.

- Spauskite mygtuką „Pridėti SKU“ → Filtras: konkreti prekė ir t.t. → sužymėkite varneles ties prekėmis, kurios dalyvaus akcijoje → spauskite „Pridėti prekę į akciją“.

Jei norite įtraukti visas prekes, lango viršuje pažymėkite varnelę. Tokiu būdu bus pažymėtos visos prekės.

- Pasirinktos prekės atsiranda „Akcijos prekių sąrašas“ lange.

Jei pažymėta, kad AK įvedamas ranka - nepamirškite užpildyti AK reikšmių.

- Spauskite "sukurti".

2 būdas.

- Prekes į akciją įtraukti galima excel lentelės pagalba. Parsisiųskite prekių sukėlimo šabloną naudojant mygtuką -> Atsisiųsti XLSX (užsakymo formą) ir išsaugotame excel dokumente užpildykite TIK „GELTONUS“ STULPELIUS (SKU kodas; Sandėlio kodas).

Jeigu kiekvienai prekei reikės nustatyti Akcijos kiekį (AK), pažymėta varnelė „0 (rankinis nustatymas), tuomet užpildykite stulpelius: Akcijos kiekis; Ekspozicinis kiekis.

Jeigu Akcijos kiekio ir ekspozicinio kiekio stulpelių užpildyti nereikia, juos palikite tuščius.

- Užpildytą lentelę įkelkite į akcijos duomenų langą paspaudus mygtuką „Įkelti failą“.

Jei viskas užpildyta teisingai, lentelė įkeliama į StockM‘ą, o lentelėje “pateiktos prekės” matomos „Akcijos prekių sąrašas“ lange.

- Spauskite „Sukurti“.

Sukūrus akciją, prekės matomos „Akcijos“ lange:

### PROMO2 taisyklės, prekių koregavimas

Norint pakoreguoti akcijos parametrus bei prekes: STOCK-M → „Kita“ → „Akcijos“

- - Akcija vyks, jei akcija pažymėta, kaip aktyvi.
  - Kol akcija neprasidėjo, visos korekcijos galimos. Iki akcijos pradžios galite pakeisti:
    - aktyvumą;
    - Promo ID (Akcijos pavadinimą);
    - pradžios datą;
    - pirmo pristatymo iki ... datą;
    - perskaičiavimo uždelsimą (dienomis);
    - nuolaidos procentą;
    - merfio procentą;
    - pirminio AK paskaičiavimo algoritmą;
    - pabaigos datą;
    - ribojimą iki max. buferio;
    - pabaigos būvį;
    - išstatymo kiekio pabaigą;
    - PExtra 1 (Pastaba1);
    - PExtra 2 (Pastaba2);
    - akcijos kiekį (AK), jei pažymėta, kad kiekis įvedamas ranka;
    - еkspozicinį kiekį, jei pažymėta, kad įvedamas ranka;

Jei pažymėta, jog kiekis įvedamas ranka, AK ir ekspozicinio (išstatymo) kiekio reikšmes galite pakeisti suvesdami duomenis per formą. Parsisiunčiant formą, ji bus užpildyta visomis akcijoje esančiomis prekėmis (jei akcija buvo išsaugota). Išsaugotoje lentelėje pakeiskite AK ir ekspozicinio kiekio reikšmes. Importuokite lentelę į StockM‘ą: spauskite „Įkelti failą“ ir pasirinkite lentelę, kurioje darėte korekcijas.

- - - įterpti naują prekę, kuri dalyvaus akcijoje. Galima nukopijuoti akciją nuo kitos prekės – tokiu atveju nukopijuojamos visos priskirtos akcijos sąlygos. Nukopijavus, sąlygas galima keisti, nes PROMO2 modulyje akcijinės prekės valdomos kiekviena atskirai.
    - pašalinti prekę iš akcijos. Akcijos lange pažymėkite prekę, kurią norite pašalinti ir spauskite „Ištrinti pasirinktas“.
  - Akcijos pradžios veiksmai visada įvyksta paskutiniam užsakymui prieš akciją.
  - Prasidėjus akcijai, galima keisti:
    - galima pridėti prekę;
    - galima šalinti prekę;
    - galima paankstinti pabaigos datą, bet data turi būti naujesnė nei šiandien ir ne vėlesnė nei akcijos pabaigos data;

- - Buferis akcijose vertinamas sekančiai:
    - buferis nedalyvauja apskaičiuojant pradinį AK;
    - buferis įšaldomas visam akcijos laikotarpiui;
    - buferis nedalyvauja perskaičiuojant AK akcijoje. AK akcijoje perskaičiuojamas vertinant pardavimus nuo akcijos pradžios;
    - akcijos metu užsakymai formuojami iki AK arba buferio viršaus, priklausomai nuo to, kuri reikšmė didesnė:
      - kai AK > buferį, į užsakymą traukiamas AK, buferis ignoruojamas;
      - kai AK <= buferį, į užsakymą traukiamas buferis, AK ignoruojamas.
  - pasibaigus akcijai, AK ir ekspozicinis kiekis išnulinami.

## „Kanibalų“ grupės prekės

„Kanibalais“ vadiname prekes, kurios akcijos metu “atiminėja“ viena kitos pardavimus.

Prekės „Kanibalai“ valdomos taip pat, kaip ir kitos prekės esančios StockM. Jos turi savo buferį konkrečiame sandėlyje/parduotuvėje/filiale. Tačiau norint automatiškai suvaldyti tokias prekes akcijos metu, reikia jas sujungti į grupę:

- sukurti prekių grupę: Parametrai -> SKU grupės -> Naujas

- nurodyti grupės pavadinimą;
- uždėti varnelę, kad grupė būtu aktyvi;
- įvesti „atiminėjimo“ koeficientą (<1). Koeficientas parodo, kiek sumažės užsakomas kiekis prekės, kuri nedalyvauja akcijoje:
  - 0 – rodo, kad „kanibalizmo“ nėra;
  - 1 – kanibalizmas 100 %, t.y. jei grupėje yra 2 prekės, taikant akciją vienai, ji paima visus kitos prekės pardavimus;
  - Pvz: 0,5. Jei pardavimai išauga 10 vnt, tai įvedus koeficientą 0,5 – prekės, kuriai akcija netaikoma pardavimai sumažėja 5 vnt (50 %).
- Nurodyti grupės tipą „Cannibal“;

- Prekėms, kurios „atiminėja“ viena kitos pardavimus priskirti SKU grupę (suvesti į grupę prekes). Paspauskite , kad galėtumėte nurodyti prekėms grupes;

SKU grupės lange matysit, kiek prekių sujungta į grupę.

- Kai grupė aprašyta, aktyvi, akcijos metu veiksmai vyks automatiškai. Akcijose valdomas akcijinis kiekis (AK). Visi veiksmai prasidės, kai aktyvuosis akcija:
  - jei bent viena prekė pateks į akciją, kitoms tos grupės prekėms bus sumažinti užsakymai;
  - užsakymo formavimo metu paskaičiuojamas AK akcijinei prekei ir neakcijinėms prekėms atsižvelgiant į nurodytą koeficientą (neakcijinėms prekėms skaičiuojamas neigiamas AK);

Neigiami AK visoms neakcijinėms prekėms grupėse, kuriose yra aktyvių akcijinių prekių, perskaičiuojami kasdien duomenų mainų metu. Jei grupėje jau nėra akcijinių prekių, AK nunulinami automatiškai.

- - Akcijai pasibaigus užsakymai atsistatys, t.y. bus formuojami kaip ir iki akcijos, pagal nustatytą buferį.

Tags:
Created by Administrator on 2019/12/11 15:09

#

This wiki is licensed under a Creative Commons 2.0 license
XWiki Enterprise 11.10.2 - Documentation